CELEX: 32011D0632
Language: mt
Date: 2011-09-21 00:00:00
Title: 2011/632/UE: Deċiżjoni ta’ Implimentazzjoni tal-Kummissjoni tal- 21 ta’ Settembru 2011 li tistabbilixxi kwestjonarju li għandu jintuża għar-rappurtar dwar l-implimentazzjoni tad-Direttiva 2000/76/KE tal-Parlament Ewropew u l-Kunsill dwar l-inċinerazzjoni ta’ skart (notifikata bid-dokument numru C(2011) 6504)  Test b’relevanza għaż-ŻEE

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 247/54
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-21 ta’ Settembru 2011
   li tistabbilixxi kwestjonarju li għandu jintuża għar-rappurtar dwar l-implimentazzjoni tad-Direttiva 2000/76/KE tal-Parlament Ewropew u l-Kunsill dwar l-inċinerazzjoni ta’ skart
   (notifikata bid-dokument numru C(2011) 6504)
   (Test b’relevanza għaż-ŻEE)
   (2011/632/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2000/76/KE tal-Parlament Ewropew u tal-Kunsill tal-4 ta’ Diċembru 2000 dwar l-inċinerazzjoni ta’ skart (1), u b’mod partikolari l-Artikolu 15 tagħha,
   Billi:
   
               (1)
            
            
               Skont id-Direttiva 2000/76/KE, l-Istati Membri għandhom jirrappurtaw dwar l-implimentazzjoni ta’ dik id-Direttiva kull tliet snin fuq il-bażi ta’ kwestjonarju elaborat mill-Kummissjoni.
            
         
               (2)
            
            
               Il-Kummissjoni stabbiliet żewġ kwestjonarji. It-tieni wieħed, stabbilit bid-Deċiżjoni tal-Kummissjoni 2010/731/UE (2), kopra s-snin 2009, 2010 u 2011.
            
         
               (3)
            
            
               Minħabba li l-kwestjonarju stabbilit bid-Deċiżjoni 2010/731/UE għandu jintuża għar-rappurtar sal-31 ta’ Diċembru 2011, għandu jiġi stabbilit kwestjonarju ġdid għall-perjodu ta’ rappurtar tat-tliet snin li jmiss, billi tiġi kkunsidrata l-esperjenza miksuba mill-implimentazzjoni tad-Direttiva 2000/76/KE u mill-użu tal-kwestjonarji preċedenti. Madankollu, minħabba l-fatt li mis-7 ta’ Jannar 2014 id-Direttiva 2000/76/KE għandha titħassar u tiġi sostiwita bid-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (3), il-kwestjonarju l-ġdid għandu jkopri biss sentejn, jiġifieri l-2012 u l-2013. Għal raġunijiet ta’ ċarezza, id-Deċiżjoni 2010/731/UE għandha tiġi sostitwita.
            
         
               (4)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat stabbilit skont Artikolu 6 tad-Direttiva tal-Kunsill 91/692/KEE (4).
            
         ADOTTAT DIN ID-DEĊIŻJONI:
   Artikolu 1
   1.   L-Istati Membri għandhom jużaw il-kwestjonarju ppreżentat fl-Anness għar-rappurtar dwar l-implementazzjoni tad-Direttiva 2000/76/KE.
   2.   Ir-rapporti li għandhom jitressqu għandhom ikopru l-perjodu mill-1 ta’ Jannar 2012 sal-31 ta’ Diċembru 2013.
   Artikolu 2
   Id-Deċiżjoni 2010/731/UE hija mħassra b’seħħ mill-1 ta’ Jannar 2013.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, il-21 ta’ Settembru 2011.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 332, 28.12.2000, p. 91
   
   
      (2)  ĠU L 315, 1.12.2010, p. 38.
   
      (3)  ĠU L 334, 17.12.2010, p. 17
   
   
      (4)  ĠU L 377, 31.12.1991 p. 48.
   
      ANNESS
      
         Kwestjonarju dwar l-implimentazzjoni tad-Direttiva 2000/76/KE dwar l-inċinerazzjoni ta’ skart
      
      
         Noti ġenerali:
      
      Dan it-tielet kwestjonarju skont id-Direttiva 2000/76/KE jkopri l-perjodu mill-2012 sal-2013. Fid-dawl tal-esperjenza miksuba mill-implimentazzjoni tad-Direttiva u l-informazzjoni diġà miksuba permezz tal-kwestjonarji preċedenti, dan il-kwestjonarju jiffoka fuq il-bidliet u l-progress li sar mill-Istati Membri fl-implimentazzjoni proprja tad-Direttiva. Peress li d-Direttiva 2000/76/KE għandha titħassar mis-7 ta’ Jannar 2014 u għandha tiġi sostitwita bid-Direttiva 2010/75/UE dwar l-emissjonijiet industrijali (IED), il-perjodu ta’ rappurtar huwa limitat għal sentejn minflok tliet snin.
      Sabiex tkun żgurata l-kontinwità u sabiex ikun jista’ jsir tqabbil dirett mar-reazzjonijiet preċedenti, il-kwestjonarju ma jbiddilx l-approċċ ġenerali li jinsab fid-Deċiżjoni 2010/731/UE. F’dawk il-każijiet fejn il-mistoqsijiet huma simili għal dawk tal-kwestjonarju preċedenti, tista’ sempliċiment issir referenza għat-tweġibiet preċedenti fejn is-sitwazzjoni ma nbidlitx. Jekk kien hemm żviluppi ġodda, dawn għandhom jiġu deskritti fi tweġiba ġdida.
      1.   L-għadd ta’ impjanti u permessi
      
               
                  1.1
               
               
                  Jekk jogħġbok, agħti l-informazzjoni li ġejja dwar l-għadd ta’ impjanti (impjanti mqassma bejn impjanti ta’ inċinerazzjoni u ta’ koinċinerazzjoni) li jaqgħu fi ħdan l-ambitu tad-Direttiva 2000/76/KE, kif ukoll dwar il-permessi u l-kapaċitajiet permessi tagħhom:
                  
                              (a)
                           
                           
                              l-għadd ta’ impjanti;
                           
                        
                              (b)
                           
                           
                              l-għadd ta’ permessi maħruġa skont l-Artikolu 4(1);
                           
                        
                              (ċ)
                           
                           
                              l-għadd ta’ impjanti li jirkupraw is-sħana li tkun ġiet iġġenerata mill-proċess ta’ inċinerazzjoni;
                           
                        
                              (d)
                           
                           
                              il-kapaċitajiet permessi totali ta’ volum ta’ skart (tunnellati fis-sena) (fakultattivi).
                           
                        
            
               
                  1.2
               
               
                  Jekk jogħġbok ipprovdi lista tal-impjanti kollha li jaqgħu fi ħdan l-ambitu tad-Direttiva 2000/76/KE, u indika l-informazzjoni li ġejja għal kull wieħed minn dawk l-impjanti b’kapaċità ta’ iktar minn 2 tunnellati fis-siegħa:
                  
                              (a)
                           
                           
                              jekk huwiex impjant ta’ inċinerazzjoni jew ta’ koinċinerazzjoni u, għal dan tal-aħħar, it-tip ta’ impjant (forn tas-siment, impjant ta’ kombustjoni, faċilitajiet industrijali oħrajn li mhumiex koperti bl-Anness II.1 jew II.2 għad-Direttiva 2000/76/KE);
                           
                        
                              (b)
                           
                           
                              għall-impjanti ta’ inċinerazzjoni muniċipali bi skart solidu li jwettqu operazzjonijiet ta’ rkupru li jaqgħu fl-Anness II, R1 għad-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (1): l-effiċjenza fl-enerġija tal-impjant, ikkalkulata bl-użu tal-formula mogħtija fin-nota tal-qiegħ tal-Anness II, R1 għad-Direttiva 2008/98/KE.
                           
                        
            2.   Jekk jogħġbok iddeskrivi kwalunkwe problema li ġiet identifikata fl-implimentazzjoni tad-Direttiva 2000/76/KE bid-definizzjonijiet li ngħataw fl-Artikolu 3. Agħti informazzjoni speċifika għal kull definizzjoni li għaliha huma identifikati l-problemi.
      3.   Kien hemm xi impjanti mobbli li rċevew permessi skont id-Direttiva 2000/76/KE?
      4.   Jekk jogħġbok indika l-kategoriji tal-iskart li kienu koinċinerati, maqsuma skont it-tip ta’ impjant ta’ koinċinerazzjoni (fran tas-siment, impjanti ta’ kombustjoni, faċilitajiet industrijali oħrajn li mhumiex koperti bl-Anness II.1 jew II.2).
      Jekk jogħġbok indika l-kodiċijiet tal-Katalogu Ewropew tal-Iskart (fakultattiv)
      Jekk jogħġbok, identifika l-kapaċità permessa mogħtija għall-koinċinerazzjoni f’dawn l-impjanti (fakultattiv)
      5.   Kemm hemm impjanti ta’ koinċinerazzjoni li huma soġġetti għal-limitu tal-emissjonijiet stipulati fl-Anness V għad-Direttiva 2000/76/KE (jiġifieri meta ssir l-koinċinerazzjoni ta’ skart muniċipali li ma jkunx trattat, jew meta iktar minn 40 % tas-sħana rilaxxata jirriżulta mill-kombustjoni ta’ skart perikoluż)?
      6.   X’dispożizzjonijiet saru fil-proċess ta’ permess għal:
      
                  (a)
               
               
                  L-identifikazzjoni ta’ kwantitajiet u kategoriji ta’ skart perikoluż li jista’ jiġi trattat?
               
            
                  (b)
               
               
                  Il-flussi minimi u massimi ta’ skart perikoluż li jrid jiġi trattat?
               
            
                  (ċ)
               
               
                  Il-medda ta’ valuri kalorifiċi ta’ skart perikoluż permess?
               
            
                  (d)
               
               
                  Ir-restrizzjonijiet tal-kontenut ta’ sustanzi li jniġġsu, eżempju PCB, PCP, kloru, fluworu, kubrit, metalli tqal?
               
            7.   Liema skart ġie kkunsidrat bħala “mhux xieraq” biex jittieħed kampjun rappreżentattiv?
      8.   Fir-rigward tal-kundizzjonijiet għall-ħinijiet u t-temperaturi tar-residenza [ta’ permanenza] tal-gass tal-forn kif stipulati fl-Artikolu 6(1) u 6(2) tad-Direttiva 2000/76/KE, ingħataw xi awtorizzazzjonijiet għal kundizzjonijiet differenti ta’ operat skont l-Artikolu 6(4)? Jekk it-tweġiba hija “iva”, jekk jogħġbok indika:
      
                  (a)
               
               
                  Kemm ingħataw awtorizzazzjonijiet?
               
            
                  (b)
               
               
                  Fejn din id-dejta hija disponibbli, jekk jogħġbok iddeskrivi r-raġunijiet għall-għoti tad-deroga/i għal għadd ta’ każijiet rappreżentattivi kif ukoll għall-informazzjoni li ġejja:
                  
                              (i)
                           
                           
                              l-identifikazzjoni tal-kapaċità tal-impjant;
                           
                        
                              (ii)
                           
                           
                              jekk tikkonċernax impjant eżistenti kif definit fl-Artikolu 3(6) jew impjant ġdid;
                           
                        
                              (iii)
                           
                           
                              it-tip ta’ skart inċinerat;
                           
                        
                              (iv)
                           
                           
                              kif jiġi żgurat li ma jiġux prodotti iktar residwi meta mqabbla ma’ impjant mhux eżentat, u li l-kontenut ta’ sustanzi organiċi li jniġġsu f’dawk ir-residwi ma jkunx iktar minn dak mistenni minn impjant mhux eżentat;
                           
                        
                              (v)
                           
                           
                              il-kundizzjonijiet tal-operat stabbiliti fil-permess;
                           
                        
                              (vi)
                           
                           
                              il-valuri tal-limitu għall-emissjonijiet [il-valuri tal-limiti ta’ emissjoni] li għandhom jintlaħqu mill-impjant.
                           
                        
            9.   Fir-rigward tal-ifran tas-siment użati għall-koinċinerazzjoni tal-iskart, ingħataw xi eżenzjonijiet mil-limiti ta’ emissjoni għall-NOx, trab, SO2 jew TOC skont l-Anness II.1? Jekk it-tweġiba hija “iva”, jekk jogħġbok indika dan li ġej:
      
                  (a)
               
               
                  kemm ingħataw eżenzjonijiet;
               
            
                  (b)
               
               
                  fejn din id-dejta hija disponibbli, jekk jogħġbok iddeskrivi r-raġunijiet għall-għoti tad-deroga/i għal għadd ta’ każijiet rappreżentattivi kif ukoll għall-informazzjoni li ġejja:
                  
                              (i)
                           
                           
                              il-kapaċità tal-impjant;
                           
                        
                              (ii)
                           
                           
                              jekk tikkonċernax impjant eżistenti jew ġdid (b’kunsiderazzjoni tal-Artikolu 20(3) tad-Direttiva 2000/76/KE);
                           
                        
                              (iii)
                           
                           
                              it-tip ta’ skart koinċinerat;
                           
                        
                              (iv)
                           
                           
                              il-valuri ta’ limiti tal-emissjoni li għandhom jintlaħqu mill-impjanti;
                           
                        
                              (v)
                           
                           
                              il-kundizzjonijiet tal-operat l-oħrajn stabbiliti fil-permess.
                           
                        
            10.   Għar-rilaxxi mill-impjanti ta’ inċinerazzjoni u ta’ koinċinerazzjoni fl-arja, ġew stabbiliti valuri tal-limiti ta’ emissjoni differenti minn dawk mogħtija fl-Anness II jew fl-Anness V, kif xieraq? Jekk it-tweġiba hija “iva” u fejn dik id-dejta hija disponibbli, jekk jogħġbok identifika:
      
                  (a)
               
               
                  l-impjanti li japplikaw għalihom, jiġifieri l-impjanti ta’ inċinerazzjoni jew ta’ koinċinerazzjoni, u għal dan tal-aħħar indika t-tip ta’ impjant;
               
            
                  (b)
               
               
                  liema minn dawn l-impjanti huma “ġodda” jew “eżistenti”;
               
            
                  (ċ)
               
               
                  is-sustanzi li jniġġsu li għalihom japplikaw il-valuri tal-limiti u l-valuri tal-limiti stabbiliti;
               
            
                  (d)
               
               
                  għaliex jiġu applikati dawn il-valuri tal-limiti;
               
            
                  (e)
               
               
                  is-sistema ta’ monitoraġġ tal-emissjonijiet għal dawn is-sustanzi li jniġġsu (kontinwament jew mhux kontinwament, u għal dan tal-aħħar indika l-frekwenza).
               
            11.   Għas-sustanzi li jniġġsu elenkati fl-Anness IV għad-Direttiva 2000/76/KE, kif huma ddeterminati l-valuri tal-limiti ta’ emissjoni għall-iskarigi [ir-rimi] tal-ilma tal-iskart mit-tagħmir tat-tindif tal-gass taċ-ċumnija [tal-gass tal-egsost] fl-ambjent akkwatiku? Jekk jogħġbok indika dawk il-każijiet fejn il-valuri tal-limiti tal-emissjoni għal dawk is-sustanzi li jniġġsu huma differenti minn dawk fl-Anness IV.
      12.   Fil-każ li ġew stabbiliti valuri tal-limiti ta’ emissjoni għal sustanzi li jniġġsu addizzjonali skargati [mormija] fl-ilma, imqabbla mas-sustanzi li jniġġsu speċifikati fl-Anness IV:
      
                  (a)
               
               
                  għal liema impjanti japplikaw (jiġifieri l-impjanti ta’ inċinerazzjoni jew ta’ koinċinerazzjoni, “ġodda” jew “eżistenti”)?
               
            
                  (b)
               
               
                  għal liema sustanzi li jniġġsu japplikaw u x’inhuma l-valuri tal-limiti stabbiliti?
               
            
                  (ċ)
               
               
                  għaliex jiġu applikati dawn il-valuri tal-limiti?
               
            13.   Liema parametri operattivi ta’ kontroll (pH, temperatura, rata tal-fluss, eċċ.) ġew stabbiliti fil-proċess ta’ awtorizzazzjoni għar-rimi tal-ilma tal-iskart?
      14.   X’dispożizzjonijiet saru sabiex jiżguraw li l-ħamrija, l-ilma tal-wiċċ jew l-ilma ta’ taħt l-art ikunu protetti skont l-Artikolu 8(7)?
      15.   Liema kriterji huma użati biex jiżguraw li l-kapaċità tal-ħażna tkun adegwata biex fejn meħtieġ l-ilma jiġi ttestjat u ttrattat qabel ma jintrema?
      16.   B’mod ġenerali, x’dispożizzjonijiet saru biex jiġu minimizzati l-kwantitajiet tar-residwi u l-ħsara kkaġunata minnhom li jirriżultaw mill-impjanti ta’ inċinerazzjoni jew ta’ koinċinerazzjoni?
      17.   Ir-rekwiżiti tal-permess għall-kejl tas-sustanzi li jniġġsu fl-arja u l-parametri tal-proċess tal-ħidma [ta’ operat] huma identiċi għal dawk stabbiliti fl-Artikolu 11(2)? Jekk le, jekk jogħġbok agħti l-informazzjoni dettaljata dwar li ġej:
      
                  (a)
               
               
                  ir-raġuni għall-iddevjar mill-Artikolu 11(2), b’referenza għall-possibbiltajiet ta’ deroga msemmija fl-Artikolu 11(4) sa (7);
               
            
                  (b)
               
               
                  is-sustanza li tniġġes jew il-parametru konċernat u r-rekwiżit tal-kejl imponut.
               
            18.   Ir-rekwiżiti tal-permess għall-kejl tas-sustanzi li jniġġsu fl-ilma huma identiċi għal dawk stabbiliti fl-Artikolu 11(14) sa (15)? Jekk le, jekk jogħġbok agħti l-informazzjoni dettaljata dwar li ġej:
      
                  (a)
               
               
                  ir-raġuni għall-iddevjar mill-Artikolu 11(14) sa (15);
               
            
                  (b)
               
               
                  is-sustanza li tniġġes jew il-parametru konċernat u r-rekwiżit tal-kejl imponut.
               
            19.   Liema dispożizzjonijiet isiru fil-proċess tal-permess biex jiżguraw il-konformità mad-dispożizzjonijiet li ġejjin fir-rigward tal-emissjonijiet fl-arja:
      
                  (a)
               
               
                  l-Artikolu 11(8);
               
            
                  (b)
               
               
                  l-Artikolu 11(9);
               
            
                  (ċ)
               
               
                  l-Artikolu 11(11);
               
            
                  (d)
               
               
                  l-Artikolu 11(12);
               
            
                  (e)
               
               
                  is-sistema ta’ konformità stabbilita fl-Artikolu 11(10).
               
            20.   Liema dispożizzjonijiet isiru fil-proċess tal-permess biex jiżguraw il-konformità mad-dispożizzjonijiet li ġejjin fir-rigward tal-emissjonijiet fl-ilma:
      
                  (a)
               
               
                  l-Artikolu 11(9);
               
            
                  (b)
               
               
                  Is-sistema ta’ konformità stabbilita fl-Artikolu 11(16).
               
            21.   Jekk jogħġbok iddeskrivi kwalunkwe gwida uffiċjali li ġiet żviluppata dwar il-produzzjoni ta’ dejta medja tal-emissjonijiet li tiġi vvalidata kuljum (l-Artikolu 11(11)? Jekk jogħġbok agħti l-indirizz elettroniku fil-każ li dan huwa disponibbli.
      22.   X’inhuma l-proċeduri sabiex tiġi infurmata l-awtorità kompetenti f’każ ta’ ksur tal-valur tal-limiti ta’ emissjoni?
      23.   X’arranġamenti saru sabiex tiġi żgurata l-parteċipazzjoni tal-pubbliku fil-proċess tal-permess (permessi ġodda u/jew aġġornati)? Jekk jogħġbok agħti d-dettalji, tal-inqas, dwar l-aspetti li ġejjin:
      
                  (a)
               
               
                  bis-saħħa ta’ liema awtorità saret disponibbli għall-pubbliku l-applikazzjoni tal-permess;
               
            
                  (b)
               
               
                  il-perjodu li matulu l-pubbliku jista’ jikkummenta;
               
            
                  (ċ)
               
               
                  bis-saħħa ta’ liema awtorità d-deċiżjoni finali saret disponibbli.
               
            24.   Fir-rigward tad-disponibbiltà tal-informazzjoni matul il-proċess ta’ permess:
      
                  (a)
               
               
                  Hemm xi informazzjoni relatata ma’ aspetti ambjentali li mhijiex disponibbli pubblikament/parzjalment fl-applikazzjoni, fil-proċess ta’ deċiżjoni u fil-permess sussegwenti? Jekk iva, jekk jogħġbok speċifika liema informazzjoni.
               
            
                  (b)
               
               
                  Fejn din id-dejta hija disponibbli/parzjalment disponibbli, jekk jogħġbok speċifika jekk din l-informazzjoni hijiex disponibbli b’xejn u, jekk le, indika l-livelli ta’ ħlasijiet, u f’liema ċirkustanzi dawn il-ħlasijiet japplikaw.
               
            25.   Għall-impjanti ta’ inċinerazzjoni u ta’ koinċinerazzjoni b’kapaċità nominali ta’ żewġ tunnellati jew iktar fis-siegħa, x’dispożizzjonijiet qed isiru sabiex l-operatur jintalab iressaq rapport annwali dwar il-funzjonament u l-monitoraġġ tal-impjant lill-awtortità kompetenti?
      26.   Jekk ikun provdut rapport annwali:
      
                  (a)
               
               
                  X’informazzjoni jkun fih?
               
            
                  (b)
               
               
                  Il-pubbliku kif jista’ jkollu aċċess għal dan ir-rapport?
               
            27.   Kif inhuma identifikati pubblikament l-impjanti ta’ inċinerazzjoni jew ta’ koinċinerazzjoni li jkollhom kapaċità nominali ta’ inqas minn żewġ tunnellati fis-siegħa?
      28.   Liema dispożizzjonijiet isiru fil-permess biex jiġi kkontrollat il-perjodu ta’ operat ta’ impjant ta’ inċinerazzjoni jew ta’ koinċinerazzjoni meta l-operat tiegħu jkun anormali (jiġifieri waqfien, tfixkil jew nuqqas fis-sistema ta’ tnaqqis jew ta’ monitoraġġ)?
      29.   Għall-proċessi ta’ inċinerazzjoni u ta’ koinċinerazzjoni, x’inhuma l-perjodi massimi ta’ operat permessi meta jkun hemm operat anormali qabel ma l-impjant ikollu jagħlaq:
      
                  (a)
               
               
                  il-perjodu massimu permessibbli li matulu jinqabżu l-valuri tal-limiti ta’ emissjoni
               
            
                  (b)
               
               
                  it-tul ta’ żmien kumulattiv u massimu tal-perjodi f’sena waħda li matulu jinqabżu l-valuri tal-limiti ta’ emissjoni
               
            30.   Xi rimarki oħrajn.
      
         (1)  ĠU L 312, 22.11.2008, p. 3.